Jeevanandam Amalanathan

Jeevanandam Amalanathan (Michaelpatti, Tamil Nadu, 1963ko apirilaren 2a) indiar elizgizon katolikoa da, 2024tik aurrera Kumbakonamgo apezpikua dena.

 Bizitza 
Jeevanandam Amalanathan 1963ko apirilaren 2an jaio zen Michaelpattin, Tamil Nadu estatuan. Kumbakonamgo apaizgaitegi txikian eta Poonamalleeko Jesusen Bihotz Guztiuz Santuaren apapzgaitegi nagusian ikasi zuen. 1990eko maiatzaren 6an apaiztu zen, Kumbakonamgo elizbarrutian inkardinatuta geratuz.

Apaiz gisa, hinako kargu hauek bete zituen: Ammanpeteko kapilaua (1990etik 1991ra), apaizgaitegi txikiko prefektua (1991tik 1992ra), Chennaiko apaizgaitegiko irakaslea (1998tik 2002ra eta 2008tik 2014ra). 2002tik 2008ra, Erromako Laterango Unibertsitatean ikasi zuen, teologia pastoralean doktoretza lortuz. 2015etik 2016ra, Poondiko Lourdesko Ama Birjinaren basilikan aritu zen, eta 2016tik aurrera, Kumbakonamgo elizbarrutiko bikario jenerala izan zen.

2024ko urtarrilaren 13an, Frantzisko aita santuak Kumbakonamgo apezpiku izendatu zuen. Urte bereko otsailaren 11n apezpiku-ordenazioa jaso zuen Kumbakonamgo Santa Maria katedralean, Francis Kalist artzapezpikuaren eskutik, Francis Antonysamyk eta Nazarene Soosaik lagunduta.

2025eko uztailean, uko egin zion Kottapalayameko Santa Maria Magdalenaren elizan egindako prozesio tradizional batean parte hartzeari, kasta-diskriminazioaren aurkako protesta zela azalduz.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Frantzisko aita santuak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak